Die klavierkonsert was ’n opdragwerk van SAMRO. Die doel waarvoor die opdrag vir die WERK gegee is, was vir uitvoering deur Melanie Horne met die NSO en/of KSO. Roelof Temmingh is R10 000 betaal vir die klavierkonsert. Die klavierkonsert is voltooi in September 1995.
“My gedagtes rondom die werk : weet jy, dis een van daardie stukke musiek wat vir my ’n soort ‘haunting’ effek het, vir baie redes. Ek dink ek was 1ste jaar op Stellenbosch toe Melanie dit begin leer het vir die première. Sy het dit baie vir my voorgespeel en BAIE gevloek omdat sy met sekere passasies gesukkel het. En sover ek onthou, het Roelof dit baie snaaks gevind dat Melanie enigsins kon sukkel met iets wat hy geskryf het, en hy het ’n paar keer gesê as SY dit moeilik vind, het hy iets reggedoen…. Anyway, ek onthou sy was baie stressed vir die première, maar sy was self mal oor die werk en op haar tipiese perfeksionistiese manier, wou sy dit perfek speel. Sover ek onthou het sy dit gememoriseerd gespeel, wat ook vir haar ’n groot aspek van die voorbereidings was.